Diari Oficial de la Generalitat Valenciana


Sumari del DOGV 5025, del 10-06-2005 (2005/6573)

Informació pública de l'adjudicació provisional del PDAI de la unitat d'execució coincident amb les UA 2, 3, 4, 5, 6, 7, 8, 9 i 10 del sòl urbà de Sagra que inclou pla de reforma interior, projecte d'homologació i avantprojecte d'urbanització i incoació condicionada d'expedient de reparcel·lació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6573


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'adjudicació provisional del PDAI de la unitat d'execució coincident amb les UA 2, 3, 4, 5, 6, 7, 8, 9 i 10 del sòl urbà de Sagra que inclou pla de reforma interior, projecte d'homologació i avantprojecte d'urbanització i incoació condicionada d'expedient de reparcel·lació. [2005/M6573]
  
L'Ajuntament en Ple de Sagra, en data 18 de març de 2005, ha aprovat provisionalment l'adjudicació del programa d'actuació integrada esmentat promogut per la mercantil Complejo Comercial Monty's, SA després de sotmetre'l a informació pública en el Diari Oficial de la Generalitat Valenciana de l'1 d'octubre de 2004, número 4.854, i mitjançant el present edicte:
  
Primer
  
Se sotmet a informació pública, pel termini d'un mes, l'esmentada adjudicació provisional en els termes del punt huité de l'esmentat acord plenari, acomplint el qual es remetrà la totalitat de l'expedient a la conselleria d'ordenació i territori competent en matèria d'urbanisme per a l'aprovació definitiva de l'esmentat programa.
  
Segon
  
Sotmetre a informació pública els plans de finques aportades, superposició parcel·les finques i parcel·les adjudicades relatius a l'avantprojecte de reparcel·lació de les unitats d'execució 2 a 10 inclusivament del sòl urbà de Sagra (Alacant) presentats per la mercantil Complejo Comercial Monty's, SA adjudicatària del programa de la unitat d'execució 2 a 10 inclusivament del sòl urbà de Sagra, amb data 18 de març de 2005, convocada en les mateixes condicions de publicitat, forma i termini que regulen els articles 46.1, 46.3 i 48.1.c de la LRAU Llei Reguladora de l'Activitat Urbanística de la Comunitat Valenciana.
  
Tercer
  
Expedir edicte d'informació pública que es farà públic al tauler d'anuncis de l'Ajuntament de Sagra i posteriorment o simultàniament en el Diari Oficial de la Generalitat Valenciana, amb l'avís de la possibilitat de formular al·legacions. El període d'informació pública serà de 20 dies hàbils que començaran a computar-se a partir de la publicació de l'anunci corresponent en el Diari Oficial de la Generalitat Valenciana.
  
Quart
  
La documentació estarà a disposició de tots els interessats a les oficines municipals síties a l'Ajuntament de Sagra en dies i hores hàbils o simultàniament podran comparéixer en la Notaria d'Antonio Jiménez Clar a Xàbia (Alacant) CP03730 al carrer de l'Historiador Chabás, 1, per a accedir i obtindre les còpies que se sol·liciten.
  
Cinqué
  
Tramitar l'obtenció de la certificació registral corresponent de domini i càrregues simultània a la convocatòria de la informació pública. Es fa menció de conformitat amb l'establit en l'article 5 del Reial Decret 1.093/1997, de 4 de juliol, que es farà constar per nota al marge de l'última inscripció del domini de les finques la iniciació de l'expedient de reparcel·lació. Amb este fi, es cursaran les corresponents sol·licituds al Registre de la Propietat competent respecte de les dades que es troben en l'expedient administratiu de tots els interessats afectats (propietaris, titulars cadastrals, titulars últim rebut IBI, titulars drets de garanties hipotecàries o qualsevol altre dret real, inquilins o arrendataris). A este efecte, resulta obligatori el deure de col·laboració en l'aportació de dades per part dels afectats per la present actuació urbanística (escriptures, contractes privats, rebuts de l'impost de béns immobles, etc?) en virtut del que disposen els articles 82.1.b i 103.1 del Reial Decret 3.288/1978, de 25 d'agost, Reglament de Gestió Urbanística i articles 39, 34, 86.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Si de l'anterior certificació apareix algun titular registral que no ha figurat nominalment en l'expedient administratiu i formalment notificat de l'exposició pública de l'avantprojecte de reparcel·lació se li conferirà tràmit d'audiència per 10 dies hàbils.
  
Contra la present resolució no es pot interposar cap recurs administratiu ni jurisdiccional per constituir un acte de tràmit que no decidix directament ni indirectament el fons de l'assumpte ni determina la impossibilitat de continuar el procediment i no produïx ni indefensió ni perjudici irreparable a drets o interessos legítims.